**NÁVŠTEVNÝ PORIADOK PRE ATLETICKÉ a FUTBALOVÉ ŠTADIÓNY**

**I. VSTUP DO športového areálu x-bionic® athletic sphere**

1. Vstup do športového areálu je dovolený iba v prevádzkovej dobe.
2. Prevádzková doba športového areálu je uvedená na stránke <https://www.x-bionicsphere.com/sport/atletika/>
3. Deti do 18 rokov majú vstup povolený len v sprievode osoby staršej ako 18 rokov. Sprevádzajúca osoba je zodpovedná za dieťa počas celého pobytu v areáli športoviska. V prípade nedodržania návštevného poriadku alebo iného zákazu, prevádzkovateľ nezodpovedá za prípadný úraz alebo ujmu na zdraví.
4. V prípade nevyhnutnej údržby alebo z objektívnych dôvodov (zlé poveternostné podmienky) si prevádzkovateľ vyhradzuje právo obmedziť, alebo uzatvoriť niektoré časti areálu športoviska, bez nároku na vrátenie vstupného, resp. jeho alikvotnej čiastky.
5. Vstup na spoločensko-športové podujatia, tréning je povolený iba s jednofarebným identifikačným náramkom. Každý účastník, divák, resp. sprevádzajúca osoba ho dostane pri vstupe do areálu a oprávňuje ho pohybovať sa iba v priestoroch, vyhradených prevádzkovateľom po dobu trvania podujatia, alebo tréningu.
6. Vstup na tréning sa zakúpi na recepcii **x-bionic® power sphere**, kde klient zároveň obdrží jednofarebný identifikačný náramok, ktorý zároveň slúži ako médium na otvorenie brány na športovisku. Klient má povinnosť tento náramok po ukončení tréningu vrátiť na recepcii **x-bionic® power sphere**.
7. Po skončení podujatí, alebo aktivít sú účastníci a sprevádzajúce osoby povinné opustiť športový areál najneskôr do 30 minút.
8. Imobilné osoby a osoby s výrazným fyzickým alebo psychickým postihnutím majú z bezpečnostných dôvodov povolený vstup do areálu len v sprievode sprevádzajúcej osoby.

**Parkovanie pri športovom areáli:**

* V blízkosti športového areálu sú k dispozícii dve parkoviská
* V prípade zaplnenia tohto parkoviska je možné využiť štrkové parkovisko v tesnej blízkosti športoviska
* Parkovisko pre autobusy je k dispozícii za vstupnou bránou **x-bionic® sphere,** vľavo.
* Pre cyklistov sú v areáli **x-bionic® sphere** k dispozícii stojany na bicykle

 **Prevádzková doba športového areálu:**

* Pre verejnosť je športovisko prístupné v lete od 06:00 – 20:00 cez týždeň a 7:00 – 19:00h cez víkend a v zime od 08:00 – 16:00h
* Pre užívateľov je prístupný podľa harmonogramu prevádzkovateľa
* Verejnosť môže do areálu vstupovať len so súhlasom prevádzkovateľa, iba v čase ním určenom, alebo vo výnimočných prípadoch iným rozhodnutím prevádzkovateľa športového areálu **x-bionic® sphere** a len v súlade s podmienkami stanovenými týmto návštevným poriadkom.

**II. PREVÁDZKOVÉ POKYNY PRE NÁVŠTEVNÍKOV športového areálu x-bionic® sphere**

1. Návštevníkom sa stáva každý, kto vstupuje do priestorov športového areálu. Užívateľom sa stáva každý, kto vstupuje na plochu športovísk, alebo využíva ostatné zázemie polyfunkčného objektu.
2. Na ihrisko sa smie vstupovať len cez vstupnú bránku športového areálu.
3. Každý návštevník a užívateľ je povinný dbať na ochranu a bezpečnosť vlastného zdravia ako aj na ochranu a bezpečnosť ostatných návštevníkov.
4. Každý návštevník a užívateľ je povinný dodržiavať osobnú hygienu a čistotu na miestach a zariadeniach, ktoré využíva.
5. Sociálne zariadenia pre návštevníkov, zvlášť pre ženy aj mužov sa nachádzajú v priestore pod tribúnou.
6. Predmety nájdené v priestoroch športoviska, alebo šatní sú návštevníci a užívatelia povinní odovzdať zodpovednému zamestnancovi na recepcii hotela.
7. Prevádzkovateľ neručí za odložené zabudnuté veci, cennosti a peniaze návštevníkov a užívateľov v priestoroch športoviska.
8. Vstup na hlavné a vedľajšie tribúny je povolený verejnosti iba v priebehu zápasov, súťaží, podujatí podľa pokynov usporiadateľov a iba na predpísaných miestach.
9. Návštevníci sú povinní šetrne zaobchádzať so zariadením a vybavením v priestoroch areálu. Škody, ktoré spôsobia svojím konaním (úmyselným alebo z nedbalosti) na majetku prevádzkovateľa alebo na majetku tretích osôb, sú povinní nahradiť.
10. Návštevníci sú povinní dodržiavať pokyny personálu v celom objekte športového areálu.
11. V prípade nepriaznivého počasia (búrka, silný vietor) sú návštevníci povinní z bezpečnostných dôvodov opustiť areál športoviska.
12. V prípade úrazu, poranenia alebo nevoľnosti je návštevník povinný privolať prevádzkovateľa za účelom ošetrenia alebo spísania a zaevidovania úrazu.
13. Prevádzkovateľ nezodpovedá za poranenia a úrazy spôsobené vlastnou nedbanlivosťou, neopatrnosťou alebo porušením návštevného poriadku.

**III. Povinnosti športovcov A nájomcov priestorov športového areálu x-bionic® sphere**

1. Dodržiavať prevádzkové hodiny a časový harmonogram rozpisu prenájmu.
2. Umelý povrch ihriska a dráh musí byť využívaný len na športové účely.
3. Používatelia povrchu ihriska a dráh musia používať vhodnú športovú obuv /atletická obuv, kvalitná bežecká obuv s nefarbiacou podrážkou a pod. (nie je možné vstupovať na tieto povrchy v znečistenej športovej obuvi - blato, škvára, tráva a iné nečistoty).
4. Vstupovať do priestorov športovísk je dovolené cez hlavnú bránku.
5. Pri konaní športových alebo kultúrnych akcií preberá dohľad a dozor nad zaistením bezpečnosti osôb a majetku, ako aj dohľad nad dodržiavaním právnych a iných predpisov vrátane tohto návštevného poriadku, usporiadateľská služba daného užívateľa.
6. Osoba vykonávajúca usporiadateľskú službu nosí na svojom oblečení viditeľné označenie.
7. Usporiadateľská služba, popr. bezpečnostná služba, je oprávnená vydávať záväzné pokyny na zabezpečenie účelu, pre ktorý bola zriadená a k bezproblémovému priebehu športových akcií.
8. Každá organizovaná skupina užívateľov musí mať vedúceho, ktorý je oboznámený s týmto návštevným poriadkom a ktorý je zodpovedný za bezproblémový priebeh športových činnosti v športovom areáli.
9. Pri ukončení tréningu sa sektory musia dať do pôvodného stavu (upratať náradie, prekážky, odpadky, atď.).
10. Všetky zariadenia a plochy vrátane ihrísk v športovom areáli musí užívateľ používať iba na účel, na ktorý sú určené a nesmú vnášať na ihrisko akékoľvek pomôcky ako napr. bránky na futbal či iné športy, prekážky, stojany, siete atď. Výnimku môže povoliť iba prevádzkovateľ po spísaní zmluvy o prípadnom prenájme a po dohode o zaistení bezpečnosti.
11. Počet hráčov v jednotlivých priestoroch môže byť prevádzkovateľom obmedzený s ohľadom na bezpečnosť.
12. Užívatelia môžu využiť jednotlivé športoviská, zázemie jednotlivých športovísk ako aj šatne so sprchami v polyfunkčnom objekte za podmienok dohodnutých s prevádzkovateľom.
13. Na prezliekanie pre užívateľov sú pri prevádzke k dispozícii buď mobilné šatne, alebo šatne v priľahlej polyfunkčnej budove, zvlášť pre ženy aj mužov, vybavené skrinkami na uloženie oblečenia a komplexným sociálnym zázemím.
14. Do šatní môže užívateľ vojsť len v čistej športovej obuvi, alebo žabkách.
15. Užívateľ plne zodpovedá za uzamknutie skrinky čipom, v ktorej má uložené všetky osobné veci, oblečenie a obuv. Prevádzkovateľ nezodpovedá za stratu, zničenie a poškodenie vecí návštevníkov.
16. V prípade straty čipu bude obsah skrinky vydaný užívateľovi iba po tom, keď sa preukáže, že je vlastníkom vecí, ktoré sú v skrinke uložené. Prevádzkovateľ nezodpovedá za prípadné škody, ktoré vzniknú, ak užívateľ skrinku správne nezamkne.
17. Prevádzkovateľ nezodpovedá za stratu klenotov, peňazí a iných cenných predmetov, ktoré si užívateľ uschoval v skrinkách, ani za ich prípadné poškodenie.
18. Užívateľ, alebo návštevník športového areálu je povinný ohlásiť a uhradiť všetky škody alebo straty, ktoré boli jeho vinou spôsobené prevádzkovateľovi areálu, či tretím osobám.

**Objednávky a cenník športového areálu pre užívateľov a návštevníkov:**

ELEKTRONICKÝ ONLINE SYSTÉM

OBJEDNÁVKY ihriska: po telefóne

OSOBNÉ OBJEDNÁVKY: u prevádzkovateľa

Cenník: pre užívateľov jednotlivých častí športoviska a ostatných súvisiacich priestorov a možnosti platieb sú aktualizované na webovej stránke prevádzkovateľa

**IV. Povinnosti prevádzkovateľa**

1. Prevádzkovateľ si vyhradzuje právo prevádzkové hodiny operatívne upraviť
2. Odomykať a uzatvárať športový areál
3. Dbať o starostlivosť a údržbu ihriska
4. Dbať o správne a efektívne využitie umelého osvetlenia ihriska
5. Úzko spolupracovať s nájomcami pri zabezpečení verejného poriadku
6. Podieľať sa na organizácii školských, mimoškolských a verejných športových podujatí a akcií uskutočňovaných na ihrisku
7. Dbať o dodržiavanie pravidiel BOPZ
8. Viesť záznamy údržby a podieľať sa na opravách
9. Bezodkladne riešiť vzniknuté škody na majetku
10. Vytvárať čo najlepšie podmienky pre športovú činnosť
11. Starať sa o čistotu okolia ihriska, pravidelne dávať vyvážať smetnú nádobu

**V. ZÁKAZY, OBMEDZENIA A UPOZORNENIA V ŠPORTOVOM AREÁLI x-bionic® sphere**

1. Je prísny zákaz vstupovať do športového areálu mimo prevádzkovú dobu.
2. Pri využívaní športovísk sa zakazuje rušiť športové, tréningové a iné aktivity športovcov.
3. V zimných mesiacoch je možné používať zasneženú atletickú dráhu, upravenú prostriedkami na to určenými,
4. Návštevníci a užívatelia sú povinní rešpektovať výstrahy, riadiť sa príkazmi a zákazmi na informačných tabuliach, prípadne inými upozorneniami a nesmú ich poškodzovať, ničiť a ani odstraňovať.
5. V celom športovom areáli x-bionic® athletic sphere je zakázané fajčiť a požívať otvorený oheň
6. Hádzať akékoľvek predmety na hracie plochy jednotlivých športovísk je prísne zakázané.
7. V priestore ihriska a dráh je prísny zákaz konzumácie jedál, nápojov, žuvačiek. Nápoje typu Coca-Cola, kofola a pod. zanechávajú na povrchu ťažko odstrániteľné škvrny.
8. Návštevníci a užívatelia sú povinní dodržiavať v areáli čistotu, neodhadzovať odpadky mimo odpadových košov, neznečisťovať priestory športového areálu odpadom z prineseného občerstvenia (sklom, papierom, plastovými fľašami, plechovkami, pivnými pohármi, cigaretami, žuvačkami, petardami a pod.).
9. Zakazuje sa vstup a pohyb zvierat do športového areálu z bezpečnostných aj hygienických dôvodov. Výkaly a moč zvierat môžu zanechať na umelom povrchu ihriska a dráh neodstrániteľné škvrny*.*
10. Nosiť do areálu alkoholické nápoje, omamné látky, ostré predmety, slnečníky, sklenené predmety, nebezpečné, chemické a výbušné látky je prísne zakázané.
11. Nosiť zbrane akéhokoľvek druhu a používať ich je prísne zakázané.
12. Na tribúnach je zakázané státie na sedačke a používanie na iné účely než sedenie.
13. Zakázané je ťahať, vešať sa alebo loziť na ochranné záchytné siete, bránkové siete a oplotenie alebo premiestňovať voľný inventár športového areálu.
14. Vstupovať do priestorov vyhradených pre prevádzkovateľa a priestorov určených pre opačné pohlavie je zakázané.
15. Na športovisku je zakázané porušovať zákaz vstupu do zón oddelených pevnými alebo mobilnými zábranami, alebo označených tabuľkami s nápisom Zákaz vstupu. Dôsledky porušenia zákazu nesie každý návštevník sám, pri maloletých deťoch sprevádzajúca dospelá osoba.
16. Je zakázané vchádzať do areálu športoviska akýmkoľvek dopravným prostriedkom okrem prostriedkov údržby, alebo len s prostriedkom s výnimočným súhlasom prevádzkovateľa.
17. V športovom areáli a obzvlášť po povrchu ihriska a dráh je prísne zakázaná jazda na bicykloch, kolieskových korčuliach alebo motorkách.
18. Je zakázané fotografovať alebo filmovať cudzích ľudí alebo skupiny ľudí bez ich súhlasu. Na fotografovanie a filmovanie na komerčné účely a na tlač je potrebné mať povolenie prevádzkovateľa.
19. Do areálu športoviska x-bionic® sphere ako aj jej zázemia je zákaz vstupu osobám:

 a. ktoré sú pod vplyvom alkoholu a iných návykových látok;

 b. osobám zjavne zanedbávajúcim osobnú hygienu

 c. ktoré sa napriek upozorneniu správajú agresívne a nekontrolovateľne, porušujú ustanovenia návštevného poriadku, nedodržiavajú zásady hygieny a bezpečnosti a ich správanie je v rozpore s mravnými a spoločenskými zásadami.

**VI. VYLÚČENIE NÁVŠTEVNÍKA Zo športového areálu x-bionic® sphere**

1. Zo športového areálu môže byť prevádzkovateľom vykázaná každá osoba, bez nároku na vrátenie vstupného ak napriek upozorneniu nedodržiava daný pokyn alebo návštevný poriadok, alebo neuposlúchne pokyny zodpovedných pracovníkov prevádzkovateľa, alebo je opitý, pod vplyvom drog a svojím neprimeraným správaním ohrozuje bezpečnosť ostatných návštevníkov.
2. Vstup do areálu športoviska môže byť odopretý osobám, ktoré sa správajú agresívne a nekontrolovateľne, porušujú ustanovenia návštevného poriadku a ich správanie je v rozpore s mravnými a spoločenskými zásadami.
3. Podľa závažnosti a povahy priestupku, ktorého sa návštevník dopustil, môže prevádzkovateľ športového areálu požiadať o zakročenie vlastnej ochranky alebo príslušníkov mestskej polície.
4. Okrem prevádzkovateľa športového areálu x-bionic® sphere je oprávnená mať dohľad nad dodržiavaním a rešpektovaním tohto návštevného poriadku tiež usporiadateľská alebo bezpečnostná služba, prípadne v rámci svojej zákonnej právomoci tiež Polícia SR.

Návštevný poriadok športového areálu je záväzný pre všetkých zodpovedných pracovníkov prevádzkovateľa aj pre všetky osoby z radov návštevníkov a užívateľov športovísk.

**Dátum vydania: 1.11. 2023**

**Prevádzkovateľ:  X-Bionic® sphere a.s.**

**Prevádzkový manažér.**

**Sídlo spoločnosti: Dubová 33/A, 93101 Šamorín, IČO:  46 640 134**